पतरातू | स्वामी विवेकानंद की 116वीं पुण्य तिथि पतरातू के न्यूमार्केट के समीप मनाई गई। इस दौरान विवेकानंद स्मारक समिति के सदस्यों समेत स्थानीय लोगों ने उनके प्रतिमा पर माल्यार्पण किया। साथ हीं पुष्पाजंलि अर्पित की। इस अवसर पर समिति के अध्यक्ष किशोर महतो ने कहा कि स्वामी विवेकानंद ने सदा गरीबों के प्रति समर्पित भाव से कार्य करते हुए भारत के गौरव को बढ़ाया। उनके आदर्श आज भी युवाओं के लिए प्रेरणादायक हैं। मौके पर पार्षद डॉली देवी, मुखिया राहुल रंजन, राजू कुमार, धर्मेंद्र सिंह, सुजीत पटेल, वारिस खान, बापी मुखर्जी, मनोज वर्मा, नरेश महतो, गणेश ठाकुर, दिनेश महतो, पंकज महतो, सुजीत कुमार, रमेश कुमार, सूरज कुमार, मदन कुमार आदि मौजूद थे।